ดีแทค ค้านประมูลคลื่น 1800
มติบอร์ด กสทช.ไม่เกิดประโยชน์ต่อผู้ใช้บริการ,นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ประชุมบอร์ด กสทช.มีมติที่จะเดินหน้าประมูลคลื่นความถี่ย่าน 1800 เมกะเฮิรตซ์ ส่วนคลื่น 900 เมกะเฮิรตซ์นั้นให้ชะลอการประมูลออกไปก่อน จนกว่าผลการศึกษาการใช้คลื่นความถี่สำหรับกิจการรถไฟฟ้าของประเทศไทยจะแล้วเสร็จ สำหรับการเปิดประมูลคลื่น 1800 เมกะเฮิรตซ์ จำนวน 45 เมก แบ่งเป็น 3 ใบอนุญาต ใบอนุญาตละ 15 เมก ระยะเวลา อนุญาต 15 ปี ราคาเริ่มต้นประมูล 37,457 ล้านบาท เคาะราคา ครั้งละ 75 ล้านบาท ยื่นหลักทรัพย์ค้ำประกัน 1,873 ล้านบาท เงื่อนไขการชำระเงินงวดแรก 50% งวดที่ 2 และ 3 งวดละ 25% ของราคาประมูลทั้งหมด ส่วนกรอบเวลาการประมูล ดังนี้ วันที่ 4 พ.ค.นี้ ส่งหลักเกณฑ์การประมูลประกาศในราชกิจจานุเบกษา 4 ส.ค. เคาะราคาประมูล พร้อมประกาศรายชื่อผู้ชนะประมูล,ด้านนายลาร์ส นอร์ลิ่ง ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค กล่าวว่า ดีแทคมีความกังวลต่อมติบอร์ด กสทช.ที่กลับไปใช้แนวทางประมูลเดิมสำหรับการประมูลคลื่นความถี่ 1800 เมก ซึ่งไม่ส่งผลดีอย่างยิ่งต่ออุตสาหกรรมโทรคมนาคม ไม่เกิดประโยชน์ต่อผู้ใช้บริการ และจะส่งผลกระทบต่อการดำเนินนโยบายไทยแลนด์ 4.0 สำหรับความคิดเห็นของดีแทคมีประเด็นที่สำคัญเพื่อนำเสนอ โดย 1.ขอให้พิจารณาราคาเริ่มต้นให้เหมาะสม,2.ขนาดของคลื่นความถี่ ควรกำหนดใบอนุญาตละ 5 เมกะเฮิรตซ์ 3.การพิจารณาทบทวนข้อกำหนด N-1 (การกำหนดจำนวนใบอนุญาตที่นำมาประมูลต้องน้อยกว่าจำนวนผู้เข้าร่วมประมูลในสัดส่วน -1) ซึ่งควรยกเลิกกฎนี้ เนื่องจากส่งผลเสียต่อการแข่งขัน ผู้เข้าประมูลบางรายอาจถูกจำกัดสิทธิ์การเข้าประมูล,ทั้งนี้ ดีแทคจะเร่งยื่นหนังสือนำเสนอแผนธุรกิจและแผนความ คุ้มครองผู้ใช้บริการตามมาตรการคุ้มครองผู้ใช้บริการเป็นการชั่วคราว ในกรณีสิ้นสุดอายุสัมปทาน ซึ่งในกรณีของดีแทคสิ้นสุดในเดือน ก.ย.2561 โดยอยู่ระหว่างเตรียมความพร้อมและจัดทำแผนความ คุ้มครองผู้ใช้บริการและจะนำเสนอต่อ กสทช.ในเดือน มิ.ย.นี้.
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ประชุมบอร์ด กสทช.มีมติที่จะเดินหน้าประมูลคลื่นความถี่
ฐากร ตัณฑสิทธิ์,ประมูลความถี่,ลาร์ส นอร์ลิ่ง,ดีแทค,กสทช.